Pittosporum tobira

***Pittosporum tobira*** é unha especie da familia Pittosporaceae, orixinaria do leste de Asia. 
miniatura|304x304px|Flores.
dereita|miniatura|240x240px|Froito inmaturo artificialmente aberto, coas súas sementes pegañentas.
miniatura|240x240px|Froito inmaturo, corte axial.
miniatura|240x240px|Froitos secos.

## Descrición 
Arbusto de até 7 m de alto. Follas agrupadas nos extremos das ramas, simples, desde oblongas a espatuladas, co ápice redondeado ou escotado, lampiñas, lisas, co nervio medio ben marcado como unha raia amarela na face, coriáceas, coa face verde escura e brillante e máis claras polo envés. Inflorescencias en cimas corimbiformes, cos pedicelos pubescentes. Flores aromáticas con 5 sépalos cortamente soldados na base, iguais entre si e pétalos oblanceolados, branco-amarelados. Estames en número de 5, dimórficos: filamentos de 2-3 mm e anteras case estériles en estames reducidos e filamento de 5-6 mm e anteras fértiles de cor amarela, oblongas, e duns 2 mm. Froito en cápsula ovoidea, tomentosa e  dehiscente por 2 a 4 valvas, habitualmente 3. Alberga no seu interior varias sementes pardo-alaranxadas, rodeadas por unha substancia resinosa-viscosa esbrancuxada.

## Distribución 
É orixinaria das rexións que rodean o mar da China Oriental: costa oriental da China, o sur do Xapón, o sur de Corea e illas próximas; foi introducida noutras partes do mundo, nalgunhas das cales está asilvestrada.

Na Península Ibérica compórtase como invasora, xa que as aves diseminan as sementes, aparecendo asilvestrada nos bosques lindeiros e aumentando a súa expansión progresivamente. Sería máis recomendable utilizar arbustos de espécies autóctonas para realizar sebes de xardinaría.

## Usos 
É unha planta moi utilizada como ornamental pola súa resistencia á contaminación atmosférica nas grandes cidades.
Utilízase en sebes cortaventos nas praias, onde medra ben sobre chan areoso, e onde resiste o vento forte e salobre

## Taxonomía 
*Pittosporum tobira* foi descrita primeiro por Carl Peter Thunberg como *Euonymus tobira* e  posteriormente  clasificada no xénero *Pittosporum* por William Townsend Aiton e publicada en *Hortus Kewensis, a Catalogue of the Plants Cultivated in the Royal Botanic Garden at Kew*. Londres, (2ª ed.), 2, p. 27, 1811.

; Etimoloxía
:

***Pittosporum***: do idioma grego πίττα (por *πίσσα*) 'resina' e *σπόρος*, 'semente', ou sexa 'sementes pegañentas', pois as sementes están embebidas nunha substancia resinosa-viscosa esbrancuxada. 

***tobira***: epíteto que é o nome da planta no Xapón.

; Sinonimia
:

* *Euonymus tobira* Thunb. - basónimo
* *Pittosporum chinense* Donn
* *Pittosporum tobira* var. *chinense* S.Kobay.
* *Pittosporum tobira* var. *tobira*

; *var. calvescens* Ohwi

* *Pittosporum makinoi* Nakai
* *Pittosporum tobira* var. *fukienense* Gowda

## Notas 
## Véxase tamén
### Bibliografía 
* CONABIO. 2009. Catálogo taxonómico de especies de México. 1. En Capital Nat. México. CONABIO, Cidade de México.
* Comité editorial de *Flora de* *China*. 2003. Flora of China (Pittosporaceae through Connaraceae). 9: 1–496. En C.Y. Wu, P.H. Raven e D.Y. Hong (eds.) Fl. China. Science Press y Missouri Botanical Garden Press, Pekín e San Luis.

### Ligazóns externas 
* *Pittosporum tobira* *en* Flora Ibérica-Real Jardín Botánico